Ekîpanê Şaredarîya Qoserî ya ke hetê qeyûmî ra dest nîyaye ser taxa Turgut Ozalî de pê kepçeyan tandirê şarî rijnayî. Ekîpan bi bahaneya ke 'tandirî erazîyê şaredarîye de virazîyayî' tandirî rijnayî. Rixmê nêrazîbîyayîşê şarî zî rijîyayîş dewam keno û dîya zanayene ke erazî de semedê kolejêkê taybetî salona sporî do bêra viraştene.
Roniştoxanê taxe ra Cahît Tanî pare kerd ke pêro roniştoxan nê tandirî şuxilnayêne û vat: ''Erazîyê şaredarîye erazîyê umûmî yo. Nê tandirî ê umûmî bîyî.''
